През 1920 година седалището на Окръжната здравна служба се премества от Струмица в Петрич, който става административен център на Петрички окръг. Доктор Васил Дудаклиев е назначен за първи окръжен лекар на Петрич. Впоследствие той се отдава на частна практика в града. През 1925 година във връзка с Петричкия инцидент от името на гражданството, Дудаклиев и други общественици от града, подписват благодарствено писмо до войводата Георги Въндев.